Document ID: 32004D0597

PADOMES LĒMUMS
(2004. gada 19. jūlijs),
ar ko apstiprina Eiropas Kopienas pievienošanos Starptautiskajai augu aizsardzības konvencijai, kura pārskatīta un apstiprināta ar FAO konferences 29. sesijas Rezolūciju Nr. 12/97 1997. gada novembrī
(2004/597/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Starptautisko augu aizsardzības konvenciju (še turpmāk “SAAK konvencija”) pieņēma FAO konferencē 1951. gadā, un tā stājās spēkā nākamajā gadā. Pēc tam to grozīja FAO konferencē 1979. gadā, un šie grozījumi stājās spēkā 1991. gadā.
(2)
SAAK konvenciju pārskatīja 1997. gadā, lai to saskaņotu ar Urugvajas raunda Nobeiguma akta Nolīgumu par sanitāro un fitosanitāro pasākumu piemērošanu, lai nodrošinātu atbilstību jaunajai SAAK starptautisko standartu izstrādāšanas sistēmai un lai ļautu FAO dalīborganizācijām kļūt par tās līgumslēdzējām pusēm. Pārskatīto tekstu apstiprināja ar FAO konferences Rezolūciju Nr. 12/97 1997. gada novembrī.
(3)
Pārskatītā teksta grozījumi stāsies spēkā trīsdesmitajā dienā pēc tam, kad to būs pieņēmušas divas trešdaļas līgumslēdzēju pušu. No tās dienas Eiropas Kopiena būs tiesīga kļūt par SAAK konvencijas pusi. Pārskatīto tekstu pašlaik ir pieņēmušas 43 valstis, tostarp četras dalībvalstis.
(4)
Viens no SAAK konvencijas galvenajiem mērķiem ir nodrošināt “vienotu un efektīvu rīcību, lai novērstu augiem un augu produktiem kaitīgu organismu izplatīšanos un ieviešanos un lai veiktu piemērotus kontroles pasākumus attiecībā uz tiem”.
(5)
Kopienas kompetence slēgt starptautiskus nolīgumus vai līgumus vai pievienoties tiem ir gan skaidri noteikta Līgumā, gan var izrietēt arī no citiem Līguma noteikumiem un tiesību aktiem, ko Kopienas iestādes ir pieņēmušas saskaņā ar šiem noteikumiem.
(6)
Uz SAAK konvencijas priekšmetu attiecas arī šajā jomā esošie Kopienas noteikumi.
(7)
Tādējādi SAAK konvencijas priekšmets attiecas gan uz Kopienu, gan uz dalībvalstīm.
(8)
Kopienai būtu jāpievienojas SAAK konvencijai attiecībā uz tām jomām, kas ir Kopienas kompetencē.
(9)
Padomes priekšsēdētājs būtu jāpilnvaro deponēt Kopienas pievienošanās dokumentu,
IR PIEŅĒMUSI ŠĀDU LĒMUMU.
1. pants
1. Eiropas Kopiena iesniedz lūgumu par pievienošanos Starptautiskajai augu aizsardzības konvencijai attiecībā uz tām jomām, kas ir Kopienas kompetencē.
2. SAAK konvencijas pārskatītais teksts, kas 1997. gada novembrī apstiprināts ar FAO konferences 29. sesijas Rezolūciju Nr. 12/97, ir izklāstīts I pielikumā.
2. pants
1. Ar šo Padomes priekšsēdētāju pilnvaro deponēt pievienošanās dokumentu ANO Pārtikas un lauksaimniecības organizācijas (še turpmāk “FAO”) ģenerāldirektoram.
2. Šā lēmuma II pielikumā izklāstītā deklarācija jāiekļauj pievienošanās dokumentā.
Briselē, 2004. gada 19. jūlijā

Labels: 20
13
5
6